Helena (matka Konštantína I.)

Svätá HelenaHelena In:  (iné mená pozri nižšie;* okolo roku 255, Drepanon, Bitýnia† 18. august 330, Nikomédia (dnes Izmit, Turecko) bola manželka cisára Konstantia Chlora, matka Konštantína Veľkého, patrónka archeológov.

 Mená 
 latinské: Flavia Iulia Helena alebo s titulom cisárovnej (augusta): Flavia Iulia Helena Augusta alebo len Helena Augusta
 ЕЛЕНА In: , po adaptácii: HelenaPSP, s. 23

 Život 
Narodila sa okolo roku 255 v Drepanone v Bitýnii (dnes Karamürsel, severozápadné Turecko), ako dcéra pohanského krčmára a zomrela 18. augusta 330 v Nikomédii. Zhruba od roku 289 bola manželkou neskoršieho rímskeho cisára Constantia Chlora, ktorému už predtým porodila syna Konštantína (budúceho Konštantína Veľkého). Roku 292 sa však s ňou jej muž rozišiel, aby si mohol vziať za ženu dcéru cisára Maximiana Theodoru.

Od roku 306 sa Helena zdržovala najmä na dvore svojho syna Konštantína, kde prijala kresťanskú vieru (asi roku 312). Získala tiež titul nobilissima femina a roku 325 aj titul Augusta. Mesto Drepanon bolo na jej počesť premenované na Helenopolis.

Podľa cirkevného historika Eusebia Helena konvertovala na kresťanskú vieru pričinením svojho syna Konštantína. Spolu so svojím synom dala postaviť mnohé veľké kresťanské chrámy v Rímskej ríši (chrám sv. Kríža v Jeruzaleme, apoštolský chrám v Konštantínopole, chrám Narodenia Pána v Betleheme). Je s ňou spájaná legenda o nájdení Kristovho kríža počas cesty po Svätej zemi a preto je patrónkou archeológov. Pri vieroučných sporoch tých čias sa prikláňala skôr na stranu ariánstva než ortodoxie.

Jej sviatok sa v gréckokatolíckej a pravoslávnej cirkvi slávi 21. mája spolu s jej synom svätým Konštantínom (svätí veľkí králi a apoštolom rovní Konštantín a Helena). Ide o stredný (polyjelejný) sviatok bez bdenia.

 Referencie 

 Literatúra 
 „Dňa 21. mája : Svätá Helena, matka Konštantína Veľkého“. In: Andrej Josafát Gregor Truch: Život svätých : Duchovné čítanie pre slovenských gréckokatolíckych veriacich na každý deň kalendárneho roka. Preklad a úprava: Michal Čarný. Prešov : Vydavateľstvo Michala Vaška, 2003, s. 289-290. ISBN 80-7165-381-0
 „Konštantín a Helena, apoštolom rovní : 21. máj“. In: Antonín Čížek: Synaxár: Životy svätých. Prešov : Spolok biskupa Petra Pavla Gojdiča, 1998, s. 238-242. ISBN 80-967341-1-3

 Iné projekty 

Kategória:Narodenia v 50. rokoch 3. storočia
Kategória:Úmrtia v 330
Kategória:Svätci
Kategória:Anglikánski svätci
Kategória:Katolícki svätci majúci sviatok 18. augusta